Danie Botha, Author at LitNet
Danie Botha was van 1972 tot 2002 fiksie-redakteur by Tafelberg-Uitgewers en ook die stigter van die druknaam Homeros. Ná sy uittrede is hy steeds werksaam in die uitgewersbedryf as vryskutboekeredakteur. Tot Augustus 2006 was hy redakteur van Gay@Litnet. Hy is die skrywer Die Soft Rock Klub (kortverhale;1995), en verskeie verhale (ook vir kinders) is gebloemlees deur Hennie Aucamp, Abraham H de Vries, Linda Rode en Johann de Lange.
Hy is die samesteller van twee publikasies oor die geskiedenis van Tafelberg-Uitgewers, Hulde aan JD [Pretorius] (1987) en In ons goeie boekies: skrywers en redakteurs oor Tafelberg-Uitgewers (1991). Van 1986 tot 2007 was hy toneelresensent van Die Burger; daarna tot 2015 vir die teaterwebruimte van die Masque-teater in Muizenberg. Tans skryf hy vir LitNet: Leefstyl: Teater. Sy jarelange navorsing oor die geskiedenis van die pioniers van die Afrikaanse beroepstoneel, onder andere by NALN, het beslag gekry in Voetligte en applous! wat in 2006 by Protea Boekhuis verskyn het.
Hy stel keurbundels saam uit werk wat hy as boekeredakteur dikwels versorg het: Die beste spookstories van CJ Langenhoven (1992), PH Nortje seWellington se suiker (1993) en Op ’n hoë noot (2008), en Fanus Rautenbach se Tien uit tien (2010). In 2015 verskyn Om Hennie Aucamp te onthou. Hy het dit saamgestel uit huldigingstekste by die dood van Aucamp.
Tot 2013 was hy veertien jaar lank mede-aanbieder van ’n kultuurprogram, "Kaapse Dagboek", by Fine Music Radio in Kaapstad. Sedert 1973 het hy voordragprogramme saamgestel en kortverhale van Langenhoven en Dalene Matthee verwerk vir RSG, en bydraes gelewer tot letterkundige programme. Met ’n lisensiaat in voordrag en drama van die Akademie vir Dramakuns in Kaapstad tree hy op in radiohoorspele; was hy huilende skurke in die Springbokradio-vervolgverhale. Was medestigter van die Akademiespelers, ’n toneelvereniging vir die studente van die genoemde dramaskool; in hulle teater Die Kamer het hy dikwels toneelgespeel. In 2011 ontvang hy ’n oorkonde van die ATKV vir sy bydrae tot die uitgewerswese, letterkunde en die radio. In Julie 2014 verskyn Die helder dae waarin hy kortverhale oor sy jeug op Worcester, artikels oor teaterlui, skrywers en uitgewers in Kaapstad, en godsdienstige rubrieke uit Kerkbode versamel. Dit vorm ’n outobiografie in die kleine. Die boek gee aanleiding daartoe dat eers Ampie Muller en nou Amanda Botha hom boeke laat bespreek in Fine Music Radio se maandelikse “Boekkeuse”. Van sy boekbesprekings word ná uitsending op LitNet geplaas asook dié wat hy net vir LitNet lewer.
Danie Botha resenseer Pirow Bekker se kortverhaalbundel Aan die deur van die wis en die onwis.
Danie Botha Resensies 2019-04-25
4 Love: teaterresensie
Danie Botha Teater 2019-03-11
"Die vier gesiene akteurs kom uit Londen se teaterland om uittreksels te doen uit bekende, gewilde toneelstukke uit die 20ste eeu." 4 Love is te sien in The Theatre On The Bay, Kampsbaai tot 16 Maart.
King Richard III deur William Shakespeare by die Maynardville Opelugteater
Danie Botha Teater 2019-02-20
"Alan Committie lewer ’n vertolking van hoogstaande gehalte. Aanvanklik is hy die hertog van Gloucester. Hy stuit nie vir geweld en geslepenheid om koning Richard III te word nie."
Nooit meer slaap nie deur Willem Frederik Hermans: 'n FMR-resensie
Danie Botha Resensies 2019-01-21
"As jy nou ’n roman wil lees oor ongewone gebeurtenisse in wêrelddele wat vir jou minder bekend is, is Nooit meer slaap nie dié boek vir jou."
Danie Botha Teater 2018-12-18
"Hier is alles afgerond, netjies en strelend vir die oog. In die spel kom humor ook meer na vore as wat ek uit vorige produksies kan onthou."
Danie Botha Resensies 2018-10-31
Laatoes. Kykweer van ’n kanniedood-koerantman deur Hennie van Deventer: ’n FMR-resensie
Danie Botha Resensies 2018-09-25
"Die boek is ideaal vir ’n gewag van allerlei aard of om te lees waar jy ook al mag reis. Die prosa en meestal speelse verse is deurgaans maklik verstaanbaar. Hennie laat jou lag, maak jou nostalgies of aangedaan."
Danie Botha Resensies 2018-07-31